Isumat.com/Agosto 10, 2022
Ginkoronahan komo Mutya han Samar 2022 hi Princess Nicole Penaranda Mabute nga amo an pambato han bungto han Pinabacdao.
An nasabi nga kompetisyon in gindumara kakulop, Agosto 9, 2022 ngan ini in kaparte han mga aktibidadis han pagsa-urog han Samar Day hiton Agosto 11.
Na-angkon gihapon ni Mabute an special awards han Best in Festival Costume ngan Best in Runway Walk.
Napili naman nga Mutya han Samar-Tourism an tinaglawas han Calbayog City; Mutya han Samar-Environment nahingadto han Miss Basey; Mutya han Samar-Heritage nadag-an ni Miss Gandara; ug an contestant han Catbalogan an napili nga Mutya han Samar-Youth.#
por_Latn war_Latn war_Latn eng_Latn war_Latn